a653607f104f12a66e9f03e8ce191540
2020-02: er det muligt at rapportere den forventede støjbelastning fra en virksomhed, der er under planlægning som ”miljømåling – ekstern støj” (m-es)? normalt anbefales det, at den samlede ubestemthed skal være mindre end 3 db, men når der ikke kan måles, fordi virksomheden - eller en udvidelse af denne – endnu ikke er opført, kan det være svært at opnå så lille en ubestemthed. og dermed kan man ikke rapportere som m-es
referencelaboratoriet.dk
2020.29
svar 2020-02

det er miljøstyrelsens opfattelse, at det er hensigtsmæssigt fremover/fortsat at acceptere, at støjberegninger vedrørende planlagte virksomheder rapporteres som m-es. derved sikres, at det er kvalificerede personer, der udfører beregningerne, at de korrekte procedurer og vejledninger følges, og at opgaven udføres i henhold til et godkendt kvalitetssikringssystem. dette sikrer i sig selv, at ubestemtheden mindskes.

derudover anbefales:
* at der i rapporten redegøres for, hvordan ubestemtheden er forsøgt mindsket. dette kunne fx være ved at måle på et tilsvarende anlæg eller benytte tidligere målinger på lignende anlæg. her er egne eller andres m-es-målinger at foretrække, men ikke et krav.
* at det i rapporten beskrives, hvordan ubestemtheden er vurderet, herunder hvilke faktorer der øger eller mindsker ubestemtheden. det vil fx mindske ubestemtheden, hvis der benyttes målinger fra et lignende anlæg, og leverandøren af det målte og kommende anlæg er den samme.


endelig, og uden for hvad ”miljømåling – ekstern støj” omfatter, anbefales det, at tilsynsmyndigheden følger projektets udvikling nøje og evt. forlanger støjmålinger på delkomponenter og redegørelse for de støjmæssige konsekvenser, efterhånden som de installeres.

derved mindskes risikoen for, at det samlede anlæg ender med at give støjbelastninger, der overskrider grænseværdierne.

 

note:

det er normal praksis, at tilsynsmyndigheden forlanger grænseværdien overholdt ”skarpt” i forbindelse med planlægningssager, og altså ikke lader ubestemtheden komme virksomheden til gode. på det grundlag kan man argumentere for, at ubestemtheden er mindre vigtig i planlægningssager. man skal dog være opmærksom på, at hvis den samlede kildestyrke er meget underestimeret (eller beregningsmodellen indeholder støjreducerende elementer som fx volde, støjskærme og porøst terræn, der ikke findes eller kommer til at findes i den virkelige verden) bliver de beregnede støjbelastninger ligeledes meget underestimerede. dermed kan tilsynsmyndigheden komme til at træffe afgørelser på et forkert grundlag. derfor er det også i planlægningssager vigtigt, at ubestemtheden søges minimeret mest muligt.
cf8c5b20e9cdc6dde309095c98936433
2020-01: hvor mange punkter skal der måles i, når det interne støjbidrag skal dokumenteres? og hvor skal de placeres?
referencelaboratoriet.dk
2020.29
svar 2020-01

overordnet skal der måles i 3 eller flere punkter fordelt så man undgår at måle for høje eller for lave støjbidrag på grund af eventuelle stående bølger. hvis der er tale om en klagesag, bør klager udpege det rum og de punkter, hvor støjen opleves kraftigst/mest generende og målingerne skal foretages i ét eller flere af disse punkter. det er det midlede støjbidrag, der skal rapporteres. referencelaboratoriets orientering 43 fra 2010 giver et overblik over antallet af målepunkter og placeringen af disse både når der måles ”almindelig støj” og når der måles lavfrekvent støj eller infralyd. der refereres til de vejledninger, orienteringer og tillæg, der er gældende.
f4940aa9bfd820c158c13efe8b233f46
2019-01: en kommune har et spørgsmål vedrørende støj fra en parkeringsplads, der tilhører en dagligvarebutik, men også benyttes af kunder til et apotek og et pizzeria.
referencelaboratoriet.dk
2020.29
kommunen oplyser, at man er i planlægningsfasen og er ved at miljøvurdere området, hvor dagligvarebutikken skal ligge. miljøvurderingen foretages i forbindelse med udarbejdelsen af en lokalplan.

dagligvarebutikken og de to øvrige butikker skal ligge i samme bygning. der er adgang til den fælles parkeringsplads fra én indkørsel fra offentlig vej. der er ikke mulighed for en alternativ indkørsel til apotek og pizzeria, og kunderne til disse deler derfor indkørsel og p-plads med dagligvarebutikken. den langt overvejende del af trafikken til og fra p-pladsen vil blive til dagligvarebutikken. i denne trafik vil også indgå leveringer til dagligvarebutikkens varegård, der kun kan nås via p-pladsen.

 

fra dagligvarebutikken har man modtaget en beregning af støjen fra butikken, der medtager støj fra faste anlæg (kølekompressor og afkast) samt levering af varer og afhentning af affald i varegården. ingen trafik på p-pladsen er medregnet, heller ikke kørslen til og fra varegården med lastbiler.

 

**spørgsmål 1**. er det korrekt, at støjen fra p-pladsen, der vedrører dagligvarebutikken (herunder lastbilkørsel til og fra varegården), i forbindelse med miljøvurderingen ikke skal indgå i det samlede støjbidrag fra dagligvarebutikken?

 

**svar til spørgsmål 1:**

nej, det er ikke korrekt. støj fra parkeringspladsen skal også indgå. det fremgår af miljøvurderingslovens § 10, stk. 1 (lovbekendtgørelse nr. 1225 af 25. oktober 2018 om miljøvurdering af planer, programmer og af konkrete projekter (vvm)), at myndigheden skal inddrage de relevante kriterier i bilag 3. af bilag 3, pkt. 2 fremgår, at der navnlig skal tages hensyn til: – indvirkningens kumulative karakter. ligesom det konkrete projekt senere skal miljøvurderes i henhold til bilag 6, hvor det af punkt 1 b) fremgår, at projekters karakteristika især skal anskues i forhold til ”kumulation med eksisterende og/eller godkendte projekter”. det betyder, at støj fra p-pladsen også skal indgå i vurderingen.

 

**spørgsmål 2**. hvis der skulle opstå støjklager vedrørende trafikken på p-pladsen når butikkerne er taget i brug, vil det så være muligt at påbyde dæmpninger af denne efter §42 i bekendtgørelse af lov om miljøbeskyttelse (miljøbeskyttelsesloven)?

 

**svar til spørgsmål 2:**

det afhænger af om parkeringspladsen er offentlig eller privat, og om virksomheden har råderet over parkeringspladsen. støj fra varelevering til virksomheder kan kun reguleres efter miljøbeskyttelseslovens § 42, hvis støjen udsendes fra et område, som virksomheden har ejers fulde råderet over. hvis støjen udsendes fra aktiviteter på offentlig vej eller offentlige arealer - herunder offentlige parkeringspladser, er der ikke hjemmel i miljøbeskyttelsesloven til at gribe ind med påbud til virksomheden. her henvises til politiet eller vejmyndigheden. støj, der er medregnet i forbindelse med planlægningsprocessen jf. planloven og foregående spørgsmål vedr. regler for miljøvurdering af planer og programmer, skal altså ikke nødvendigvis medregnes i en konkret klagesag jf. § 42 i miljøbeskyttelsesloven, da miljøbeskyttelsesloven kun kan regulere støj, der kommer fra virksomhedens område.